**Tatai Közös Önkormányzati Hivatal**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Tatai Közös Önkormányzati Hivatal   
Neszmélyi Kirendeltség  
  
titkársági ügyintéző**

munkakör betöltésére.

**A közszolgálati jogviszony időtartama:**

határozott idejű, távollévő köztisztviselő helyettesítésének idejéig tartó közszolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Komárom-Esztergom megye, 2544 Neszmély, Fő út 129.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

1. sz. melléklet 27. pontja szerinti titkársági feladatkör

**A munkakörhöz tartozó főbb tevékenységi körök:**

Titkársági ügyintézés: ügyfelek, és telefonhívások fogadása, e-mail kezelés, postázás, iktatás - irattárazás, testületi ülés anyagának előkészítése, jegyzőkönyvvezetés, dokumentálás, hagyatéki ügyintézés, vadkár és föld adásvételi szerződések ügyintézése, pályázatokban való közreműködés.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései az irányadók.

**Pályázati feltételek:**

**-**         Magyar állampolgárság,

**-**         Cselekvőképesség,

**-**         Büntetlen előélet,

**-**         Középiskola/gimnázium, érettségi, vagy felsőoktatásban szerzett szakirányú (közszolgálati, jogi) szakképzettség.

**A pályázat elbírálásánál előnyt jelent:**

**-**         Önkormányzatnál hasonló munkakörben szerzett tapasztalat

**Előnyt jelentő kompetenciák:**

**-**         Jó szintű kommunikációs készség (szóban és írásban)

**A pályázat részeként benyújtandó iratok, igazolások:**

**-**         A 87/2019. (IV.23.) Korm. rendelet 1.sz. melléklete szerinti önéletrajz,

**-**     iskolai végzettséget, szakképzettséget, nyelvvizsga megléte esetén annak igazolására szolgáló okirat másolata,

**-**     a közszolgálati tisztviselőkről szóló 2011. évi CXCIX. törvény 42. §-nak való megfelelést igazoló, érvényes erkölcsi bizonyítvány,

**-**       a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez, továbbításához hozzájárul,

**-**         a pályázó nyilatkozata arról, hogy a Közszolgálati tisztviselőkről szóló törvény 84-85.§-ában meghatározott összeférhetetlenség a pályázat benyújtásakor nem áll fenn,

**-**    a pályázó nyilatkozata, hogy kinevezése esetén a vagyonnyilatkozat-tételi kötelezettségének eleget tesz,

**-**         motivációs levél.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2022. augusztus 26.

A pályázati kiírással kapcsolatosan további információt Hámori Ildikó kirendeltség-vezető nyújt, a 34/451-778 telefonszámon.

**A pályázatok benyújtásának módja:**

**-**         Postai úton, a pályázatnak a Tatai Közös Önkormányzati Hivatal címére történő megküldésével (2890 Tata, Kossuth tér 1. ). Kérjük a borítékon feltüntetni a pályázati adatbázisban szereplő azonosító számot: IX/112-1/2022. , valamint a munkakör megnevezését: titkársági ügyintéző.

**A pályázati eljárás, a pályázat elbírálásának módja, rendje:**

A kiírásnak megfelelő pályázatokat a Tatai Közös Önkormányzati Hivatal Jegyzője bírálja el. Az elbírálás eredményéről a pályázók tájékoztatást kapnak. A pályázat eredménytelenné nyilvánításának jogát a pályázat kiírója fenntartja.

**A pályázat elbírálásának határideje:** 2022. szeptember 15.

**A munkáltatóval kapcsolatos egyéb lényeges információ:**

Közszolgálati jogviszony létesítésekor próbaidő kerül kikötésre. Kérjük a borítékot a Tatai Közös Önkormányzati Hivatal Jegyzője részére címezni. Az adatkezelési tájékoztató elérhető az alábbi linken: http://www.tata.hu/2781/allasajanlatok